**Peter Bradford Benchley** (født 8. mai 1940, død 11. februar 2006) var en amerikansk forfatter best kjent for å ha skrevet romanen *Jaws* i 1974. Boka ble året etter til filmen *Haisommer*. Flere av hans øvrige bøker har også blitt filmatisert, blant annet *Dødens farvann* (1980), *Dypet* (1977) og *Uhyret* (1996). Han var også involvert på manussiden i disse fire filmene.

Familie og oppvekst
-------------------

Peter Benchley var sønn av Nathaniel Benchley som også var forfatter. I tillegg var broren hans Nat Benchley også forfatter. Benchley studerte ved Phillips Exeter Academy, og Harvard University. Da han var ferdig med å studere jobbet han for The Washington Post. Han skrev også senere taler for president Lyndon Johnson.

Idéen om en menneskeetende hai fikk han da en fisker i 1964 fikk en hvithai som veide over 2000 kilo, utenfor kysten til Long Island.

Karriere
--------

Etter å ha lest noen av Benchleys artikler inviterte Tom Congdon fra forlaget Doubleday ham til lunsj for å diskutere noen bøker. Han var veldig interessert i Benchleys idéer om en menneskeetende hai som terroriserer en strand. Derfor ga han Benchley et forskudd på tusen dollar så han kunne publisere boka. Boka ble publisert i 1974 under navnet *Jaws*. Den ble en gigantisk sukesess, og var på bestselgerlistene i førtifire uker. Da Steven Spielberg ville filmatisere boka var Benchley med på å skrive manuset sammen med Carl Gottlieb. Når filmen kom ut ble den, i likhet med boka, en stor suksess. *Haisommer* (*Jaws*) var den første filmen som tjente over hundre millioner amerikanske dollar i USA. I resten av verden tjente *Haisommer* inn 470 millioner dollar.

Hans neste bok, *Dypet*, handler om et par som finner en formue med spansk gull og morfin fra andre verdenskrig. Denne boka ble også filmatisert, og lå på topp ti-lista over bestselgende filmer i USA. Den var imidlertid ikke like innbringende som *Haisommer*.

Boka *Dødens farvann* (*The Island*) ble publisert i 1979, og ble filmatisert som de andre, men solgte imidlertid ikke like bra.

De tre neste bøkene han skrev var *The Girl of the Sea of Cortez*, *Rummies* og *Q Clearance*. Da Peter Benchley skrev *Rummies* ble han inspirert av Benchley-familiens alkoholproblemer.

Den neste boka han skrev var *Uhyret* (*The Beast*) som handler om en kjempeblekksprut som terroriserer Bermuda. Denne boka ble filmatisert som en TV-film. Neste bok het *White Shark*, og handlet om et mutert hvithaimenneske som ble skapt av nazistene. Denne ble, i likhet med *Uhyret*, filmatisert for TV der den het *Creature*. *The New York Times* skrev: *«it looks more like Arnold Schwarzenegger than any fish.»* (Den ser mer ut som Arnold Schwarzenegger enn en fisk.).

Mot slutten av Peters karriere skrev han faglitterære tekster om haienes bevaring. Dette resulterte i boka *Shark Trouble*, som omhandlet at nyheter og sensasjoner kan undergrave publikumets trang til å forstå marine økosystemer, og menneskers potensielle negative konsekvenser når mennesker interegerer seg. Boka ble skrevet for å informere om at mennesker handler aggressivt overfor haier, og at mange dyr i havet blir truet av overfisking.

Benchley var medlem av National Council of Environmental Defense, og talsmann for deres sjøprogram. Han var også medlem av Bermuda Underwater Exploration Institute (BUEI).

I 2006 døde Peter Benchley av lungesykdommen Pulmonary fibrosis.

Referanser
----------

1. 1 2   Gemeinsame Normdatei, besøkt 27. april 2014[Hentet fra Wikidata]
2. ↑   Vegetti Catalog of Fantastic Literature, Vegetti Catalog of Fantastic Literature NILF ID 18711[Hentet fra Wikidata]
3. ↑   Autorités BnF, BNF-ID 11891168p[Hentet fra Wikidata]
4. ↑   Brockhaus Enzyklopädie, oppført som Peter Bradford Benchley, Brockhaus Online-Enzyklopädie-id benchley-peter-bradford, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 14. desember 2014[Hentet fra Wikidata]
6. ↑   Internet Speculative Fiction Database, ISFDB forfatter-ID 2424, besøkt 9. oktober 2017[Hentet fra Wikidata]
7. ↑   Social Networks and Archival Context, SNAC Ark-ID w6fb87qn, besøkt 9. oktober 2017[Hentet fra Wikidata]
8. ↑   Find a Grave, Find a Grave 13332444, besøkt 8. januar 2022[Hentet fra Wikidata]
9. ↑  «Peter Benchley». *The Daily Telegraph*. London. 14. februar 2006. Besøkt 22. mai 2010. [*død lenke*]
10. ↑  Enclyopedia of America popular fiction - Peter Benchley
11. ↑  «Peter Benchley», Contemporary Authors Online, Gale, 2003.
12. ↑  BBC News – Jaws author Peter Benchley dies

Eksterne lenker
---------------

* (en) Peter Benchley på Internet Movie Database Rediger på Wikidata

* (sv) Peter Benchley i Svensk Filmdatabas Rediger på Wikidata

* (da) Peter Benchley på Filmdatabasen Rediger på Wikidata

* (da) Peter Benchley på Scope Rediger på Wikidata

* (fr) Peter Benchley på Allociné Rediger på Wikidata

* (en) Peter Benchley på AllMovie Rediger på Wikidata

* (en) Peter Benchley hos The Movie Database Rediger på Wikidata

  

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** BNE **·** CiNii **·** MusicBrainz
 |